phoneee/thai-legal-corpus huggingface dataset:
ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง หรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายในพื้นที่บางส่วนในท้องที่อำเภอบางน้ำเปรี้ยว อำเภอบางคล้า อำเภอราชสาส์นอำเภอพนมสารคามอำเภอเมืองฉะเชิงเทรา อำเภอบ้านโพธิ์ อำเภอแปลงยาว และอำเภอบางปะกงจังหวัดฉะเชิงเทรา อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศไว้ ดังต่อไปนี้ข้อ ๑ให้กำหนดพื้นที่ในบริเวณที่วัดจากเขตทางทั้งสองฟากของทางหลวงแผ่นดินหมายเลข๓๐๔ ทางหลวงแผ่นดินหมายเลข ๓๑๔ ทางพิเศษหมายเลข ๗ ทางหลวงแผ่นดินหมายเลข ๓๔ (ถนนบางนา- ตราด) และทางหลวงแผ่นดินหมายเลข ๓ (ถนนสุขุมวิท) ออกไปข้างละ ๕๐ เมตร ในท้องที่จังหวัดฉะเชิงเทราภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารประเภทป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอก ซอยป้ายของทางราชการ ป้ายตามกฎหมายว่าด้วยการเลือกตั้งป้ายเครื่องหมายหรือสัญลักษณ์ของสถานประกอบการ และป้ายชื่อหมู่บ้านที่ติดตั้งบนพื้นดินที่มีพื้นที่รวมกันไม่เกิน ๕ ตารางเมตรและมีความสูงไม่เกิน ๑๒เมตรการวัดความสูงของป้ายให้วัดจากระดับพื้นดินที่ป้ายนั้นตั้งอยู่ถึงส่วนที่สูงที่สุดของป้ายข้อ ๒ภายในบริเวณพื้นที่ที่กำหนดตามข้อ ๑ห้ามมิให้บุคคลใดดัดแปลงอาคารประเภทป้าย หรือสิ่งที่สร้างขึ้นสำหรับติดหรือตั้งป้ายให้มีลักษณะต้องห้ามตามที่กำหนดไว้ในข้อ๑ข้อ ๓ประกาศนี้มิให้ใช้บังคับแก่อาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่มีอยู่ก่อนการใช้บังคับกฎหมายว่าด้วยการควบคุมอาคารและอาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่ได้รับอนุญาตให้ก่อสร้างตามกฎหมายว่าด้วยการควบคุมอาคารในพื้นที่ที่กำหนดตามข้อ๑ ก่อนหรือในวันที่ประกาศนี้ใช้บังคับ แต่ห้ามดัดแปลงอาคารประเภทป้าย หรือสิ่งที่สร้างขึ้นสำหรับติดหรือตั้งป้ายดังกล่าวให้มีลักษณะต้องห้ามตามที่กำหนดไว้ในข้อ๑ข้อ ๔ประกาศนี้มิให้ใช้บังคับแก่อาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่ได้รับอนุญาตหรือใบรับแจ้งการก่อสร้างหรือดัดแปลงตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศนี้ใช้บังคับและยังก่อสร้างหรือดัดแปลงไม่แล้วเสร็จ แต่จะขอเปลี่ยนแปลงการอนุญาตหรือการแจ้งต้องอยู่ภายใต้บังคับประกาศนี้ข้อ ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๙ มกราคม พ.ศ. ๒๕๕๑พลเอกสุรยุทธ์ จุลานนท์รัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายประกาศกระทรวงมหาดไทย เรื่อง กำหนดบริเวณห้ามก่อสร้างหรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายในพื้นที่บางส่วนในท้องที่อำเภอบางน้ำเปรี้ยว อำเภอบางคล้า อำเภอราชสาส์น อำเภอพนมสารคามอำเภอเมืองฉะเชิงเทรา อำเภอบ้านโพธิ์ อำเภอแปลงยาว และอำเภอบางปะกง จังหวัดฉะเชิงเทรา(ดูข้อมูลจากภาพกฎหมาย)ปริยานุช/ผู้จัดทำ๔มีนาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๔๒ ง/หน้า ๒๑/๒๘ กุมภาพันธ์ ๒๕๕๑
ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยมาตรฐานการให้บริการในการประกอบกิจการไฟฟ้าประเภทใบอนุญาตระบบจำหน่ายไฟฟ้าพ.ศ. ๒๕๕๙ โดยที่เป็นการสมควรกำหนดมาตรฐานการให้บริการในการประกอบกิจการไฟฟ้าเพื่อคุ้มครองผู้ใช้ไฟฟ้าให้ได้รับบริการที่มีมาตรฐานและคุณภาพการให้บริการที่ดีและเกิดการพัฒนาด้านการให้บริการอันจะก่อให้เกิดประโยชน์สูงสุดแก่ผู้ใช้ไฟฟ้าอาศัยอำนาจตามความในมาตรา๘๙ แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยมาตรฐานการให้บริการในการประกอบกิจการไฟฟ้า ประเภทใบอนุญาตระบบจำหน่ายไฟฟ้าพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ใบอนุญาต หมายความว่า ใบอนุญาตการประกอบกิจการไฟฟ้าประเภทใบอนุญาตระบบจำหน่ายไฟฟ้าผู้รับใบอนุญาต หมายความว่าผู้รับใบอนุญาตประกอบกิจการไฟฟ้า ประเภทใบอนุญาตระบบจำหน่ายไฟฟ้ากกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานเหตุสุดวิสัย หมายความว่า เหตุใด ๆอันจะเกิดขึ้นก็ดี จะให้ผลพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้นข้อ๔ ผู้รับใบอนุญาตต้องจัดให้มีการให้บริการการตรวจสอบ และการประเมินคุณภาพการให้บริการไม่ต่ำกว่าเกณฑ์มาตรฐานการให้บริการตามเอกสารแนบท้ายระเบียบนี้ข้อ๕ ให้ผู้รับใบอนุญาตจัดเก็บข้อมูลมาตรฐานการให้บริการการประเมินคุณภาพการให้บริการ และเผยแพร่ให้ผู้ใช้ไฟฟ้ารับทราบผ่านทางเว็บไซต์ของผู้รับใบอนุญาตเป็นรายเดือนผู้รับใบอนุญาตต้องรายงานข้อมูลตามวรรคหนึ่งทุกสิ้นเดือนมีนาคมมิถุนายน กันยายน และธันวาคม โดยรายงานภายในวันที่ ๒๕ ของเดือนถัดไปต่อสำนักงานกกพ.ข้อ๖ กรณีที่ผู้รับใบอนุญาตให้บริการต่ำกว่าเกณฑ์มาตรฐานตามข้อ๔ ให้ผู้รับใบอนุญาตรายงานให้สำนักงาน กกพ.ทราบภายในสิบห้าวันนับแต่วันที่เกิดเหตุดังกล่าวการรายงานตามวรรคหนึ่งให้ทำเป็นหนังสือโดยระบุข้อมูลรายละเอียดที่เกี่ยวข้อง พยานหลักฐานเพื่อยืนยันถึงเหตุแห่งการนั้นแนวทางในการปรับปรุงแก้ไข ผลการดำเนินการ รวมถึงแผนแนวทางการป้องกันปัญหาดังกล่าวในอนาคตข้อ๗ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๘มกราคม พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. เกณฑ์มาตรฐานการให้บริการพลังงานด้านกิจการไฟฟ้าประเภทใบอนุญาตระบบจำหน่ายไฟฟ้า แนบท้ายระเบียบคณะกรรมการกำกับกิจการพลังงาน ว่าด้วยมาตรฐานการให้บริการในการประกอบกิจการไฟฟ้าประเภทใบอนุญาตระบบจำหน่ายไฟฟ้าพ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๘ มีนาคม ๒๕๕๙วริญา/ตรวจ๘ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๕๑ ง/หน้า ๓/๑ มีนาคม ๒๕๕๙
ประกาศคณะกรรมการกํากับหลักทรัพย์และตลาดหลักทรัพย์ที่ กธ. 26/2558เรื่อง การกําหนดทุนจดทะเบียนซึ่งชําระแล้วของ ผู้ประกอบธุรกิจสัญญาซื้อขายล่วงหน้า อาศัยอํานาจตามความในมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 15/2551 เรื่อง การกําหนดทุนจดทะเบียนซึ่งชําระแล้วของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 5 พฤศจิกายน พ.ศ. 2551ข้อ ๒ ให้ทุนจดทะเบียนซึ่งชําระแล้วของผู้ได้รับใบอนุญาตประกอบธุรกิจสัญญาซื้อขายล่วงหน้ามีไม่น้อยกว่าจํานวนดังต่อไปนี้ (1) หนึ่งร้อยล้านบาท สําหรับ (ก) ใบอนุญาตประกอบธุรกิจสัญญาซื้อขายล่วงหน้าแบบ ส-1 (ข) ใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่ไม่ได้จํากัดเฉพาะสินค้าหรือตัวแปรบางประเภท (ค) ใบอนุญาตประกอบธุรกิจสัญญาซื้อขายล่วงหน้าประเภทการเป็น ตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า (2) ห้าสิบล้านบาท สําหรับใบอนุญาตธุรกิจสัญญาซื้อขายล่วงหน้าสินค้าเกษตร เว้นแต่ผู้ได้รับใบอนุญาตมีลักษณะตามข้อ 3ข้อ ๓ ในกรณีที่ผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตรใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 ในการขอรับใบอนุญาต ให้ผู้ได้รับใบอนุญาตดังกล่าวมีทุนจดทะเบียนซึ่งชําระแล้วไม่น้อยกว่าจํานวนดังต่อไปนี้ (1) ยี่สิบห้าล้านบาท ตั้งแต่วันที่ประกาศนี้มีผลใช้บังคับ จนถึงวันที่ 31 ธันวาคม พ.ศ. 2561 (2) สามสิบห้าล้านบาท ตั้งแต่วันที่ 1 มกราคม พ.ศ. 2562 จนถึงวันที่ 31 ธันวาคม พ.ศ. 2564 (3) ห้าสิบล้านบาท ตั้งแต่วันที่ 1 มกราคม พ.ศ. 2565 เป็นต้นไปข้อ ๔ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 2 ธันวาคม พ.ศ. 2558 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์
กฎกระทรวงกฎกระทรวงกำหนดให้ทางน้ำชลประทานในเขตโครงการชลประทานแพร่คลองส่งน้ำสายใหญ่ฝั่งขวาของฝายทุ่งไผ่ และห้วยแม่สองเป็นทางน้ำชลประทานที่จะเรียกเก็บค่าชลประทานพ.ศ. ๒๕๕๓[๑] อาศัยอำนาจตามความในมาตรา๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๔) พ.ศ. ๒๕๑๘ และมาตรา ๔๒ แห่งพระราชบัญญัติการชลประทานหลวง พุทธศักราช๒๔๘๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ๑ ให้ทางน้ำชลประทานคลองส่งน้ำสายใหญ่ฝั่งขวาของฝายทุ่งไผ่ จากศูนย์กลางฝายทุ่งไผ่ กิโลเมตรที่ ๐.๐๐๐ ในท้องที่ตำบลเตาปูนอำเภอสอง จังหวัดแพร่ ถึงท่อระบายปลายคลองส่งน้ำสายใหญ่ฝั่งขวา ของฝายทุ่งไผ่กิโลเมตรที่ ๔.๕๐๐ ในท้องที่ตำบลเตาปูน อำเภอสอง จังหวัดแพร่ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานข้อ๒ ให้ทางน้ำชลประทานห้วยแม่สองจากศูนย์กลางฝายทุ่งไผ่ กิโลเมตรที่ ๐.๐๐๐ ในท้องที่ตำบลเตาปูน อำเภอสองจังหวัดแพร่ ไปทางเหนือน้ำถึงกิโลเมตรที่ ๓.๓๐๐ ในท้องที่ตำบลเตาปูน อำเภอสองจังหวัดแพร่ ไปทางท้ายน้ำถึงกิโลเมตรที่ ๐.๕๐๐ ในท้องที่ตำบลเตาปูน อำเภอสอง จังหวัดแพร่ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๓ธันวาคม พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑.แผนที่ท้ายกฎกระทรวงกำหนดให้ทางน้ำชลประทานในเขตโครงการชลประทานแพร่ คลองส่งน้ำสายใหญ่ฝั่งขวาของฝายทุ่งไผ่ และห้วยแม่สอง เป็นทางน้ำชลประทานที่จะเรียกเก็บค่าชลประทาน พ.ศ.๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ทางน้ำชลประทานคลองส่งน้ำสายใหญ่ฝั่งขวา ของฝายทุ่งไผ่จากศูนย์กลางฝายทุ่งไผ่ กิโลเมตรที่ ๐.๐๐๐ ในท้องที่ตำบลเตาปูน อำเภอสองจังหวัดแพร่ ถึงท่อระบายปลายคลองส่งน้ำสายใหญ่ฝั่งขวา ของฝายทุ่งไผ่ กิโลเมตรที่๔.๕๐๐ ในท้องที่ตำบลเตาปูน อำเภอสอง จังหวัดแพร่ และทางน้ำชลประทานห้วยแม่สอง จากศูนย์กลางฝายทุ่งไผ่กิโลเมตรที่ ๐.๐๐๐ ในท้องที่ตำบลเตาปูน อำเภอสอง จังหวัดแพร่ ไปทางเหนือน้ำ ถึงกิโลเมตรที่๓.๓๐๐ ในท้องที่ตำบลเตาปูน อำเภอสอง จังหวัดแพร่ ไปทางท้ายน้ำถึงกิโลเมตรที่ ๐.๕๐๐ในท้องที่ตำบลเตาปูน อำเภอสอง จังหวัดแพร่เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๔ ธันวาคม ๒๕๕๓ณัฐวดี/ตรวจ๒๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนที่ ๗๙ ก/หน้า ๑๒/๒๒ ธันวาคม ๒๕๕๓
พระราชกฤษฎีกาพระราชกฤษฎีกากำหนดให้ผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วงต้องเป็นไปตามมาตรฐานพ.ศ. ๒๕๖๐ สมเด็จพระเจ้าอยู่หัวมหาวชิราลงกรณบดินทรเทพยวรางกูรให้ไว้ ณ วันที่ ๒๔กุมภาพันธ์ พ.ศ. ๒๕๖๐เป็นปีที่ ๒ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรกำหนดให้ผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วง ต้องเป็นไปตามมาตรฐาน และได้มีการดำเนินการตามความในมาตรา ๑๘แห่งพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖)พ.ศ. ๒๕๔๘ แล้วอาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย(ฉบับชั่วคราว)พุทธศักราช ๒๕๕๗ และมาตรา ๑๗ แห่งพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดให้ผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วง ต้องเป็นไปตามมาตรฐาน พ.ศ. ๒๕๖๐มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามร้อยหกสิบห้าวันนับแต่วันประกาศในราชกิจจานุเบกษาเป็นต้นไปมาตรา๓ ผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน : ชุดสายพ่วงต้องเป็นไปตามมาตรฐานเลขที่ มอก. ๒๔๓๒ - ๒๕๕๕ ตามประกาศกระทรวงอุตสาหกรรมฉบับที่ ๔๔๗๓ (พ.ศ. ๒๕๕๕) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วง ลงวันที่ ๕ กันยายน พ.ศ. ๒๕๕๕มาตรา ๔ ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วง ซึ่งใช้ในที่อยู่อาศัยและงานทั่วไปที่มีจุดประสงค์คล้ายกันทั้งภายในและภายนอกอาคารเป็นผลิตภัณฑ์ที่ต้องมีความปลอดภัยในการใช้งานจึงจำเป็นต้องควบคุมคุณภาพผลิตภัณฑ์ดังกล่าวเพื่อป้องกันความเสียหายอันอาจจะเกิดแก่ประชาชนและเศรษฐกิจของประเทศในการนี้ได้มีประกาศกระทรวงอุตสาหกรรม ฉบับที่ ๔๔๗๓ (พ.ศ. ๒๕๕๕) ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วง ลงวันที่ ๕ กันยายน พ.ศ. ๒๕๕๕ และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ.๒๕๔๘ แล้ว สมควรกำหนดให้ผลิตภัณฑ์อุตสาหกรรมเต้าเสียบและเต้ารับสำหรับใช้ในที่อยู่อาศัยและงานทั่วไปที่มีจุดประสงค์คล้ายกัน: ชุดสายพ่วงต้องเป็นไปตามมาตรฐาน จึงจำเป็นต้องตราพระราชกฤษฎีกานี้พิมพ์มาดา/ปริยานุช/จัดทำ๒๗ กุมภาพันธ์๒๕๖๐ปริญสินีย์/ตรวจ๕ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๔ ก/หน้า ๖๑/๒๔ กุมภาพันธ์ ๒๕๖๐
ประกาศกระทรวงอุตสาหกรรมฉบับที่ 4578 (พ.ศ. 2556)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรม การทดสอบทางสภาพแวดล้อมเล่ม 2 (27) การทดสอบ - การทดสอบ Ea และคําแนะนํา : การช็อก-----------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม เล่ม 2 (27) การทดสอบ - การทดสอบ Ea และคําแนะนํา : การช็อก มาตรฐานเลขที่ ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 16 ตุลาคม พ.ศ. 2556 ประเสริฐ บุญชัยสุขรัฐมนตรีว่าการกระทรวงอุตสาหกรรม
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๕๑/๒๕๔๘) อาศัยอำนาจตามความในมาตรา ๘ (๑) วรรคสาม แห่งพระราชบัญญัติภาษีสรรพสามิตพ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการ ตามหนังสือสำนักงานเศรษฐกิจการคลังที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖ อธิบดีกรมสรรพสามิตออกประกาศไว้ดังต่อไปนี้ข้อ ๑ ให้ยกเลิกประกาศกรมสรรพสามิต เรื่อง กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๕๐/๒๕๔๘) ลงวันที่ ๑๕ ธันวาคม ๒๕๔๘ข้อ ๒ กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๑๓.๕๙๘๔ บาท(๒) น้ำมันเตาชนิดที่ ๒ ลิตรละ ๑๒.๗๙๙๖ บาท(๓) น้ำมันเตาชนิดที่ ๓ ลิตรละ ๑๒.๔๓๓๑ บาท(๔) น้ำมันเตาชนิดที่ ๔ ลิตรละ ๑๒.๐๙๗๔ บาท(๕) น้ำมันเตาชนิดที่ ๕ ลิตรละ ๑๒.๘๓๐๕ บาททั้งนี้ ตั้งแต่วันที่ ๒๖ ธันวาคม ๒๕๔๘ เป็นต้นไป[๑]ประกาศณ วันที่ ๒๒ ธันวาคม พ.ศ. ๒๕๔๘ศิริพรเลียงสมบัติผู้อำนวยการสำนักบริหารการจัดเก็บภาษี๓ ทำหน้าที่เป็นผู้อำนวยการสำนักมาตรฐานภาษีปฏิบัติราชการแทนอธิบดีกรมสรรพสามิตพชร/ผู้จัดทำ๑กุมภาพันธ์ ๒๕๔๙[๑]ราชกิจจานุเบกษา เล่ม ๑๒๓/ตอนที่ ๘ ง/หน้า ๒๑/๒๖ มกราคม ๒๕๔๙
คำพิพากษาศาลฎีกาที่ 59116หลักกฎหมาย: ความว่า จำเลยฎีกา มีเหตุที่จะทำให้ศาลฎีกาพิจารณา พิพากษากลับคำพิพากษาศาลอุทธรณ์ได้ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 128)กรณีเป็นชั้นขอให้พิจารณาคดีใหม่คดีสืบเนื่องจากโจทก์ฟ้องขอให้จำเลยชำระหนี้และไถ่ถอนจำนองจำเลยขาดนัดยื่นคำให้การและขาดนัดพิจารณา ศาลชั้นต้นพิจารณาแล้วพิพากษาให้จำเลยชำระต้นเงิน 180,000 บาทแก่โจทก์ พร้อมดอกเบี้ยอัตราร้อยละ 15 ต่อปี นับแต่วันที่ 5 กุมภาพันธ์ 2527เป็นต้นไปจนกว่าจะชำระเสร็จ หากจำเลยไม่ชำระหนี้หรือชำระไม่ครบให้ยึดทรัพย์จำนองออกขายทอดตลาด จำเลยไม่ชำระหนี้ โจทก์ได้นำเจ้าพนักงานบังคับคดียึดทรัพย์จำนอง จำเลยยื่นคำร้องขอให้พิจารณาคดีใหม่ โจทก์คัดค้านศาลชั้นต้นไต่สวนคำร้องแล้วมีคำสั่งยกคำร้องศาลอุทธรณ์พิพากษายืนจำเลยฎีกา พร้อมกับยื่นคำร้องดังกล่าว (อันดับ 111,110)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 468/2532นายผดุง กิตติพิชัยโจทก์นางสมพิศ ทรัพย์เย็นจำเลยนางสมพิศ ทรัพย์เย็น จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีเหตุที่จะทำให้ศาลฎีกาพิจารณา พิพากษากลับคำพิพากษาศาลอุทธรณ์ได้ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 128)กรณีเป็นชั้นขอให้พิจารณาคดีใหม่คดีสืบเนื่องจากโจทก์ฟ้องขอให้จำเลยชำระหนี้และไถ่ถอนจำนองจำเลยขาดนัดยื่นคำให้การและขาดนัดพิจารณา ศาลชั้นต้นพิจารณาแล้วพิพากษาให้จำเลยชำระต้นเงิน 180,000 บาทแก่โจทก์ พร้อมดอกเบี้ยอัตราร้อยละ 15 ต่อปี นับแต่วันที่ 5 กุมภาพันธ์ 2527เป็นต้นไปจนกว่าจะชำระเสร็จ หากจำเลยไม่ชำระหนี้หรือชำระไม่ครบให้ยึดทรัพย์จำนองออกขายทอดตลาด จำเลยไม่ชำระหนี้ โจทก์ได้นำเจ้าพนักงานบังคับคดียึดทรัพย์จำนอง จำเลยยื่นคำร้องขอให้พิจารณาคดีใหม่ โจทก์คัดค้านศาลชั้นต้นไต่สวนคำร้องแล้วมีคำสั่งยกคำร้องศาลอุทธรณ์พิพากษายืนจำเลยฎีกา พร้อมกับยื่นคำร้องดังกล่าว (อันดับ 111,110)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกา(นาม ยิ้มแย้ม-ธิรพันธุ์ รัศมิทัต-อรรถวิทย์ วรรธนวินิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 468/2532นายผดุง กิตติพิชัยโจทก์นางสมพิศ ทรัพย์เย็นจำเลยนางสมพิศ ทรัพย์เย็น จำเลยผู้ยื่นคำร้อง ป.วิ.พ. ม. 231ความว่า จำเลยฎีกา มีเหตุที่จะทำให้ศาลฎีกาพิจารณา พิพากษากลับคำพิพากษาศาลอุทธรณ์ได้ โปรดอนุญาตให้ทุเลาการบังคับไว้ก่อนหมายเหตุ โจทก์แถลงคัดค้าน (อันดับ 128)กรณีเป็นชั้นขอให้พิจารณาคดีใหม่คดีสืบเนื่องจากโจทก์ฟ้องขอให้จำเลยชำระหนี้และไถ่ถอนจำนองจำเลยขาดนัดยื่นคำให้การและขาดนัดพิจารณา ศาลชั้นต้นพิจารณาแล้วพิพากษาให้จำเลยชำระต้นเงิน 180,000 บาทแก่โจทก์ พร้อมดอกเบี้ยอัตราร้อยละ 15 ต่อปี นับแต่วันที่ 5 กุมภาพันธ์ 2527เป็นต้นไปจนกว่าจะชำระเสร็จ หากจำเลยไม่ชำระหนี้หรือชำระไม่ครบให้ยึดทรัพย์จำนองออกขายทอดตลาด จำเลยไม่ชำระหนี้ โจทก์ได้นำเจ้าพนักงานบังคับคดียึดทรัพย์จำนอง จำเลยยื่นคำร้องขอให้พิจารณาคดีใหม่ โจทก์คัดค้านศาลชั้นต้นไต่สวนคำร้องแล้วมีคำสั่งยกคำร้องศาลอุทธรณ์พิพากษายืนจำเลยฎีกา พร้อมกับยื่นคำร้องดังกล่าว (อันดับ 111,110)คำสั่งพิเคราะห์แล้ว อนุญาตให้ทุเลาการบังคับไว้ในระหว่างฎีกา(นาม ยิ้มแย้ม-ธิรพันธุ์ รัศมิทัต-อรรถวิทย์ วรรธนวินิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ระเบียบกระทรวงสาธารณสุขระเบียบกระทรวงสาธารณสุขว่าด้วยข้อจำกัดและเงื่อนไขในการประกอบโรคศิลปะของผู้ประกอบโรคศิลปะสาขาเทคโนโลยีหัวใจและทรวงอกพ.ศ. ๒๕๕๕ อาศัยอำนาจตามความในมาตรา ๗ และมาตรา ๓๗แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกระเบียบไว้ดังนี้ข้อ ๑ ระเบียบนี้เรียกว่า ระเบียบกระทรวงสาธารณสุข ว่าด้วยข้อจำกัดและเงื่อนไขในการประกอบโรคศิลปะของผู้ประกอบโรคศิลปะสาขาเทคโนโลยีหัวใจและทรวงอกพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้ประกอบโรคศิลปะ หมายความว่าผู้ประกอบโรคศิลปะสาขาเทคโนโลยีหัวใจและทรวงอกข้อ ๔ ผู้ประกอบโรคศิลปะจะทำการประกอบโรคศิลปะภายใต้คำสั่งการรักษาของผู้ประกอบวิชาชีพเวชกรรมได้เฉพาะกรณีดังต่อไปนี้๔.๑ ชี้แจงวัตถุประสงค์ ขั้นตอนการทดสอบและการตรวจทางเทคโนโลยีหัวใจและทรวงอก๔.๒ เยี่ยมประเมินผู้ป่วย๔.๓ เตรียมผู้ป่วยก่อนการทดสอบ การตรวจและการใช้อุปกรณ์เครื่องเวชภัณฑ์ในการให้บริการทางเทคโนโลยีหัวใจและทรวงอก๔.๔ เตรียมเครื่องมืออุปกรณ์และเวชภัณฑ์ที่เกี่ยวข้องในการให้บริการทางเทคโนโลยีหัวใจและทรวงอกตามมาตรฐานวิชาชีพสาขาเทคโนโลยีหัวใจและทรวงอก๔.๕ สังเกตอาการระหว่างการทดสอบและการตรวจทางเทคโนโลยีหัวใจและทรวงอก๔.๖ บันทึกภาพและผลการตรวจรักษาทางเทคโนโลยีหัวใจและทรวงอก๔.๗ ดูแล ตรวจสอบเครื่องมือและอุปกรณ์ที่ใช้ในการทดสอบและการตรวจทางเทคโนโลยีหัวใจและทรวงอกให้พร้อมสำหรับใช้งานได้ตลอดเวลาตามมาตรฐานวิชาชีพสาขาเทคโนโลยีหัวใจและทรวงอก๔.๘ ช่วยเหลือผู้ป่วยที่หัวใจหยุดเต้น (Cardiac Arrest) ด้วยการช่วยฟื้นคืนชีพขั้นพื้นฐาน (Basic Life Support)ข้อ ๕ ผู้ประกอบโรคศิลปะจะทำการประกอบโรคศิลปะภายใต้คำสั่งและการกำกับดูแลของผู้ประกอบวิชาชีพเวชกรรมได้ดังต่อไปนี้๕.๑ เฝ้าระวังติดตามอาการคลื่นไฟฟ้าหัวใจ และสัญญาณชีพอื่น ๆระหว่างการทดสอบ การตรวจและการใช้อุปกรณ์เครื่องเวชภัณฑ์ในการให้บริการทางเทคโนโลยีหัวใจและทรวงอก๕.๒ ช่วยผู้ประกอบวิชาชีพเวชกรรมในการใช้อุปกรณ์เครื่องเวชภัณฑ์ต่างๆ ทางเทคโนโลยีหัวใจและทรวงอกตามมาตรฐานวิชาชีพสาขาเทคโนโลยีหัวใจและทรวงอก๕.๓ ใช้อุปกรณ์เครื่องเวชภัณฑ์ต่าง ๆทางเทคโนโลยีหัวใจและทรวงอกตามมาตรฐานวิชาชีพสาขาเทคโนโลยีหัวใจและทรวงอกข้อ ๖ ห้ามมิให้ผู้ประกอบโรคศิลปะปฏิบัติการดังต่อไปนี้๖.๑ วินิจฉัยผลการตรวจ๖.๒ บอกผลการวินิจฉัยต่อผู้ป่วยและ/หรือญาติผู้ป่วยข้อ ๗ ให้ปลัดกระทรวงสาธารณสุขเป็นผู้รักษาการตามระเบียบนี้และให้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๒๗ มกราคม พ.ศ. ๒๕๕๕วิทยา บุรณศิริรัฐมนตรีว่าการกระทรวงสาธารณสุขปริยานุช/ผู้จัดทำ๑๔ มีนาคม ๒๕๕๕ปณตภร/ผู้ตรวจ๑๕ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๘ ง/หน้า ๒/๑๒ มีนาคม ๒๕๕๕
คำพิพากษาศาลฎีกาที่ 59262หลักกฎหมาย: ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ระหว่างพิจารณา ผู้เสียหายขอเข้าเป็นโจทก์ร่วมศาลชั้นต้นอนุญาตศาลชั้นต้นพิพากษาว่า จำเลยมีความผิดตามประมวลกฎหมายอาญามาตรา 341,83 จำคุก 1 ปี ฯลฯศาลอุทธรณ์พิพากษายืนจำเลยยื่นคำร้องดังกล่าว โดยแถลงในคำร้องประกอบว่าประสงค์จะยื่นฎีกาต่อไป (อันดับ 80,79 แผ่นที่ 2)ศาลชั้นต้นและศาลอุทธรณ์อนุญาตให้ปล่อยจำเลยชั่วคราวโดยศาลอุทธรณ์ตีราคาประกัน 200,000 บาท (อันดับ 4,64)คำสั่งพิเคราะห์แล้ว คดีนี้ต้องห้ามฎีกาในปัญหาข้อเท็จจริงตามประมวลกฎหมายวิธีพิจารณาความอาญา มาตรา 218 และจำเลยยังมิได้ยื่นฎีกาขึ้นมาในชั้นนี้เห็นสมควรไม่อนุญาตให้ปล่อยชั่วคราวให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1182/2532พนักงานอัยการ กรมอัยการโจทก์โจทก์ร่วมโจทก์นางสาวนารีรัตน์ วุฒิชัยโจทก์นางสาวสุพัฒณี สัมมะจารินทร์จำเลยนางสาวสุพัฒณี สัมมะจารินทร์ จำเลยผู้ยื่นคำร้อง ป.วิ.อ. ม. 106, ม. 107, ม. 108, ม. 218ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ระหว่างพิจารณา ผู้เสียหายขอเข้าเป็นโจทก์ร่วมศาลชั้นต้นอนุญาตศาลชั้นต้นพิพากษาว่า จำเลยมีความผิดตามประมวลกฎหมายอาญามาตรา 341,83 จำคุก 1 ปี ฯลฯศาลอุทธรณ์พิพากษายืนจำเลยยื่นคำร้องดังกล่าว โดยแถลงในคำร้องประกอบว่าประสงค์จะยื่นฎีกาต่อไป (อันดับ 80,79 แผ่นที่ 2)ศาลชั้นต้นและศาลอุทธรณ์อนุญาตให้ปล่อยจำเลยชั่วคราวโดยศาลอุทธรณ์ตีราคาประกัน 200,000 บาท (อันดับ 4,64)คำสั่งพิเคราะห์แล้ว คดีนี้ต้องห้ามฎีกาในปัญหาข้อเท็จจริงตามประมวลกฎหมายวิธีพิจารณาความอาญา มาตรา 218 และจำเลยยังมิได้ยื่นฎีกาขึ้นมาในชั้นนี้เห็นสมควรไม่อนุญาตให้ปล่อยชั่วคราวให้ยกคำร้อง(ไมตรี กลั่นนุรักษ์-บุญส่ง คล้ายแก้ว-นำชัย สุนทรพินิจกิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1182/2532พนักงานอัยการ กรมอัยการโจทก์โจทก์ร่วมโจทก์นางสาวนารีรัตน์ วุฒิชัยโจทก์นางสาวสุพัฒณี สัมมะจารินทร์จำเลยนางสาวสุพัฒณี สัมมะจารินทร์ จำเลยผู้ยื่นคำร้อง ป.วิ.อ. ม. 106, ม. 107, ม. 108, ม. 218ความว่า จำเลยขอให้ศาลปล่อยชั่วคราวในระหว่างฎีกา โดยผู้ขอประกันได้เสนอบัญชีทรัพย์มาพร้อมคำร้องแล้วหมายเหตุ ระหว่างพิจารณา ผู้เสียหายขอเข้าเป็นโจทก์ร่วมศาลชั้นต้นอนุญาตศาลชั้นต้นพิพากษาว่า จำเลยมีความผิดตามประมวลกฎหมายอาญามาตรา 341,83 จำคุก 1 ปี ฯลฯศาลอุทธรณ์พิพากษายืนจำเลยยื่นคำร้องดังกล่าว โดยแถลงในคำร้องประกอบว่าประสงค์จะยื่นฎีกาต่อไป (อันดับ 80,79 แผ่นที่ 2)ศาลชั้นต้นและศาลอุทธรณ์อนุญาตให้ปล่อยจำเลยชั่วคราวโดยศาลอุทธรณ์ตีราคาประกัน 200,000 บาท (อันดับ 4,64)คำสั่งพิเคราะห์แล้ว คดีนี้ต้องห้ามฎีกาในปัญหาข้อเท็จจริงตามประมวลกฎหมายวิธีพิจารณาความอาญา มาตรา 218 และจำเลยยังมิได้ยื่นฎีกาขึ้นมาในชั้นนี้เห็นสมควรไม่อนุญาตให้ปล่อยชั่วคราวให้ยกคำร้อง(ไมตรี กลั่นนุรักษ์-บุญส่ง คล้ายแก้ว-นำชัย สุนทรพินิจกิจ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ